OpenLLM-France/wikimedia huggingface dataset:
# Cañita Brava

Manuel González Savín, de nom artístic Cañita Brava, (As Xubias, La Corunya; 2 de març de 1946) és un artista còmic-musical espanyol.
Cañita va aconseguir la popularitat en la dècada de 1990 amb les seues actuacions en el programa televisiu de RTVE El semáforo, presentat per Jordi Estadella i la vedet francesa Marlene Morreau, sent considerat, per alguns mitjans, un friki de la televisió que va acabar sent una icona.

## Filmografia
### Llargmetratges

* Torrente, el brazo tonto de la ley (1998)
* Torrente 3: El protector (2005)
* Torrente 4: Lethal crisis (2011)
* Torrente 5: Operación Eurovegas (2014)

### Curtmetratges

* Cañita Brava en Los Invasores
* Estación de carretera (2009)
* Yo no soy Cañita Brava (2019)

## Referències

* ↑ «Cañita Brava» (en anglés). IMDb. [Consulta: 30 juliol 2021].
* ↑ Medianoche, Mike. No me toques los 90. Roca editorial, 2015. ISBN 9788416306763.
* ↑ Blasco, Popy. Yo fui teen en los 90: Retrato de la generación que lo tuvo todo. La esfera de los libros, 2013. ISBN 9788499709529.
* ↑ «Entrevista-delirio con Cañita Brava: "Los políticos de ahora son unos 'borchenosos'"» (en castellà), 14-05-2019. [Consulta: 3 febrer 2022].
* ↑ «Cañita Brava reaparece: estas son sus reflexiones a sus 73 años» (en castellà), 19-05-2019. [Consulta: 4 febrer 2022].
# Unió d’Associacions Internacionals

La Unió d'Associacions Internacionals, en anglès Union of International Associations (UIA) i en francès Union des Associations Internationales (UAI), és un centre de documentació i institut de recerca no governamental sense ànim de lucre amb seu a Brussel·les (Bèlgica), i que opera sota el mandat de les Nacions Unides. Va ser fundada el 1907 amb el nom d'Oficina Central d’Associacions Internacionals per Henri La Fontaine, premi Nobel de la Pau de 1913, i Paul Otlet, fundador de les anomenades actualment ciències de la informació.

## Objectiu

Com a institut de recerca independent i dipòsit d'informació històrica i actual sobre el treball de la societat civil mundial, té el propòsit de documentar i promoure la consciència pública sobre la tasca de les organitzacions internacionals -tant les organitzacions internacionals no governamentals (ONG) com les organitzacions intergovernamentals (OIG)-, les reunions internacionals i els problemes mundials. La UIA també dona suport i facilita la tasca d’associacions internacionals a través d’oportunitats de formació i de treball en xarxa. Té estatus consultiu amb el Consell Econòmic i Social de l'ONU (ECOSOC) i la UNESCO.

## Història

La UIA, fundada a Brussel·les el 1907, amb la intervenció d'Henri La Fontaine (1854-1943) Cyrille Van Overbergh (1866-1959) i Paul Otlet (1868-1944), el 1910 es convertí en una federació amb el seu nom actual i, posteriorment, es registrà segons la llei belga del 25 d’octubre de 1919 com a associació internacional amb finalitats científiques. Els seus primers treballs van contribuir a la creació de la Societat de Nacions i l'Institut Internacional de Cooperació Intel·lectual, que fou l'antecessor de la UNESCO. El 1951, una resolució especial de l'ECOSOC va establir la cooperació entre les Nacions Unides i la UIA per a la preparació de l'Anuari de les Organitzacions Internacionals.

## Referències

* 1 2 3 Smith, David Horton; Faveere, Carinne «Union of International Associations (UIA)». International Encyclopedia of Civil Society. Springer [New York, NY.], 2010. DOI: 10.1007/978-0-387-93996-4 [Consulta: 4 gener 2021].
* ↑ «The Union of International Associations. A Profile». World Union-Goodwill, Vol. 2, 1962, pàgs. 40-43 [Consulta: 4 gener 2021].
* 1 2 3 Peralta, Octavio «Union of International Associations». Business Mirror, 02-08-2017 [Consulta: 4 gener 2021].
* ↑ Rayward, W. Boyd; Laqua, Daniel (ed.); Van Acker, Wouter (ed.); Verbruggen, Christophe (ed.). «Creating the UIA: Henri La Fontaine, Cyrille Van Overbergh and Paul Otlet». A: International Organizations and Global Civil Society: Histories of the Union of International Associations. Bloomsbury Publishing, 2019, p. 17–35. ISBN 978-1-350-05561-2.

## Bibliografia

* Laqua, Daniel; Van Acker, Wouter; Verbruggen, Christophe (eds.). International organizations and global civil society: histories of the Union of International Associations. Londres: Bloomsbury, 2019. ISBN 9781350055636.

## Enllaços externs

* Unió d'Associacions Internacionals / Union of International Associations (UIA)
# Holdenville

Holdenville és una ciutat dels Estats Units a l'estat d'Oklahoma. Segons el cens del 2000 tenia 4.732 habitants.

## Demografia

Segons el cens del 2000, Holdenville tenia 4.732 habitants, 1.966 habitatges, i 1.236 famílies. La densitat de població era de 376,7 habitants per km².
Dels 1.966 habitatges en un 28,4% hi vivien nens de menys de 18 anys, en un 44,3% hi vivien parelles casades, en un 14,6% dones solteres, i en un 37,1% no eren unitats familiars. En el 34,2% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,7% tenia menys de 18 anys, un 8,4% entre 18 i 24, un 23,2% entre 25 i 44, un 20,5% de 45 a 60 i un 23,2% 65 anys o més.
L'edat mediana era de 40 anys. Per cada 100 dones de 18 o més anys hi havia 76,7 homes.
La renda mediana per habitatge era de 20.282 $ i la renda mediana per família de 27.175 $. Els homes tenien una renda mediana de 21.020 $ mentre que les dones 17.951 $. La renda per capita de la població era de 13.326 $. Entorn del 14,8% de les famílies i el 20,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Holdenville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Holdenville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# NGC 7318B

NGC 7318B (també coneguda com a UGC 12100 o PGC 69263) és una galàxia espiral a uns 300 milions d'anys llum de distància, en la constel·lació del Pegàs. Membre del famós Quintet d'Stephan, aquesta galàxia està en procés de col·lisió.
El Telescopi Espacial Spitzer va revelar la presència d'una enorme ona de xoc intergalàctica, que es mostra pel verd de l'arc magnífic a la foto. L'ona està produïda per una galàxia caient en una altra a milions de quilòmetres per hora. Com NGC 7318B xoca amb NGC 7318A, hi ha difusió de gasos en tot el cúmul; els àtoms d'hidrogen s'escalfen en l'ona de xoc, la qual cosa produeix la resplendor verda. És una de les formes més turbulentes que s'han vist entre les produïdes per hidrogen molecular. Aquest fenomen va ser descobert per un equip internacional de científics de l'Institut Max Planck de Física Nuclear (MPIK), situat a Heidelberg. El més notable és el fet que aquest xoc pot ajudar a proporcionar una visió del que va ocórrer en els inicis de l'univers fa 10 milions d'anys, quan es calcula que aquest es va formar.

## Referències

* ↑ Afirmat a: SIMBAD.
* ↑ Theodoros Bitsakis «A mid-IR study of Hickson compact groups. II. Multiwavelength analysis of the complete GALEX-Spitzer sample» (en anglès). Astronomy and Astrophysics, 01-09-2011, pàg. 142–142. DOI: 10.1051/0004-6361/201117355.
* ↑ «Dynamical properties of compact groups of galaxies» (en anglès). Letters of the Astrophysical Journal, 1992, pàg. 353–367. DOI: 10.1086/171932.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* SIMBAD: UGC 12100 -- Galàxies en interacció. Dades d' NGC 7318B.
# Districte de Zollernalb

Zollernalbkreis és un districte (Landkreis) al mig de Baden-Württemberg, Alemanya. El districte està situat al Swabian Alb, i s'hi pot trobar la segona elevació més alta d'aquestes muntanyes, l'Oberhohenberg, de 1101 metres. Al sud-est el districte gairebé arriba fins al riu Danubi.
El districte va ser creat l'1 de gener, 1973 quan els dos districtes previs, Balingen i Hechingen, van ser fusionats.
Els districtes veïns són (des de nord en el sentit de les agulles del rellotge) Tübingen, Reutlingen, Sigmaringen, Tuttlingen, Rottweil i Freudenstadt.

## Escut d'armes

L'escut d'armes mostra dos quarters en blanc i negre a l'esquerra, dels Hohenzollern, i als dos quarters de la dreta s'hi pot observar una asta de cérvol, com el símbol de Württemberg. Gairebé tots els districtes de l'àrea van pertànyer històricament als dos estats.

## Ciutats (Städte) i municipis (Gemeinden)

| Ciutats (Städte) | Municipis (Gemeinden) |
| Albstadt Balingen Burladingen Geislingen Haigerloch Hechingen Meßstetten Ostdorf Rosenfeld Schömberg | Bisingen Bitz Dautmergen Dormettingen Dotternhausen Grosselfingen Hausen am Tann Jungingen Nusplingen Obernheim Rangendingen Ratshausen Straßberg Weilen unter den Rinnen Winterlingen Zimmern Unter Der Burg |
| Verwaltungsgemeinschaften | Bisingen Bitz Dautmergen Dormettingen Dotternhausen Grosselfingen Hausen am Tann Jungingen Nusplingen Obernheim Rangendingen Ratshausen Straßberg Weilen unter den Rinnen Winterlingen Zimmern Unter Der Burg |
| Albstadt Balingen Bisingen Hechingen Meßstetten Oberes Schlichemtal Winterlingen | Bisingen Bitz Dautmergen Dormettingen Dotternhausen Grosselfingen Hausen am Tann Jungingen Nusplingen Obernheim Rangendingen Ratshausen Straßberg Weilen unter den Rinnen Winterlingen Zimmern Unter Der Burg |

## Enllaços externs

* Lloc web oficial (alemany)
# Niccola Spinelli

Niccola Spinelli (Torí, Itàlia, 1865 - Roma 18 d'octubre de 1909) va ser un compositor d'òperes italià.
Nascut a Torí, fill d'un jurista, després d'estudiar a Florència amb Luigi Mancinelli i Roma, amb Giovanni Sgambati, va estudiar composició al Conservatori de Nàpols amb Paolo Serrao. La seva òpera Labilia va guanyar el segon premi en un concurs d'òpera Sonzogno de 1890 organitzat per l'editor de música milanès Edoardo Sonzogno i estrenada a Roma el 9 de maig de 1890; el primer premi va ser per a Pietro Mascagni per Cavalleria rusticana. La seva obra més coneguda és A Basso Porto, que es va estrenar a Colònia el 18 d'abril de 1894 amb gran aclamació popular. Va morir d'una greu malaltia mentre escrivia la Trilogia di dorina, sobre un text de Luigi Illica.

## Referències

* ↑ Edita SARPE, Gran Enciclopèdia de la Música Clàsica, vol. IV, pàg. 1364. (ISBN 84-7291-226-4)
* ↑ Ricci, Simone. «Sonzogno 1889: Labilia e Rudello, le opere surclassate da Mascagni». Operalibera. Arxivat de l'original el 8 de maig 2016. [Consulta: 27 juliol 2019].
* 1 2 Edita SARPE, Gran Enciclopèdia de la Música Clàsica, vol. IV, pàg. 1364. (ISBN 84-7291-226-4)
* ↑ Philip J. Bone, The Guitar and Mandolin, biographies of celebrated players and composers for these instruments, London: Schott and Co., 1914, pages 287-288.
* 1 2 3 Program notes for the 28th season of Chicago Symphony Orchestra, 1919, p. 151–152.
* ↑ Bates. Drama and Opera: The opera. Londres: Historical Publishing Company, 1909.
# Round Lake

«Round Lake» té aquests significats:
* Round Lake (Illinois)
* Round Lake (Minnesota)
* Round Lake (Nova York)
* Round Lake Beach, vila dels Estats Units a l'estat d'Illinois
* Round Lake Heights, vila dels Estats Units a l'estat d'Illinois
* Round Lake Park, vila dels Estats Units a l'estat d'Illinois
* Little Round Lake, concentració de població designada pel cens dels Estats Units a l'estat de Wisconsin
# Cañete de las Torres

Cañete de las Torres és una localitat de la província de Còrdova, Andalusia, Espanya.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 3.420 | 3.424 | 3.385 | 3.328 | 3.310 | 3.295 | 3.221 | 3.209 | 3.210 | 3.211 |

## Història

Les primeres notícies sobre l'activitat humana en el terme d'aquesta vila coincideixen amb la revolució neolítica, l'economia de la qual estava representada per agricultors, agrupats en poblats. Bastant significatius de l'edat del bronze són les troballes obtingudes en superfície a Puentes Viejos, El Vilano, El Fogón, Cabeza Lavada i, sobretot, en el ric jaciment de la Haza de la Virgen. Per la seva proximitat a Obulco (actual Porcuna), la civilització ibèrica ha deixat constància del seu pas per Cañete. Aquí es van trobar animals esculpits en pedra, monedes i ceràmiques típiques d'aquesta cultura, i fins i tot un recinte fortificat, el Mas Real. Poblada en l'època romana, i anteriorment pels ibers, es creu que es tracta de Calpurniana, ciutat fundada per Calpurni Pisó, encara que no hi ha certesa clara d'això. Altres teories asseguren que va ser fundada per Juli Cèsar el 45 aC., encara que tampoc hi ha certesa d'això. Aquí es va preparar la batalla de Munda contra els fills de Pompeu.
Una bona mostra de l'etapa romana de Cañete de les Torres es troba en La Haza de la Virgen, on, segons els més vells del lloc, va estar la ciutat abans esmentada de Calpurriana, al Callejón de los Moros, en la qual diverses escultures tallades en la roca van quedar sepultades amb materials de farciment llançats pels veïns, i en el Mas El Alamillo, que va proporcionar una taula de bronze amb inscripcions en llatí. En altres llocs apareixen restes de canonades de plom, vestigis de construccions, tombes, monedes, molins, útils de conreu i ceràmiques comunes i de luxe, tant hispàniques com d'importació, decorades a motlle i llises. La presència visigoda a Cañete de les Torres es constata per la presència de maons amb relleus de rosetes o inscripcions en les vores, mentre que del temps dels musulmans, que és quan afloren els documents d'aquest poble amb major profusió, sobretot a partir del segle x, queden restes repartides per diferents zones del terme municipal.
Durant la reconquesta, va ser perduda i recuperada diverses vegades pels cristians a causa de la seva situació fronterera. Finalment, la va conquerir Ferran III deixant-la sota la jurisdicció de la ciutat de Còrdova; al 1293 el rei Sanç IV de Castella la va cedir al senyoriu d'Alfonso Fernández de Còrdova. Va canviar de mans fins a arribar al ducat de Medinaceli, que va ostentar el marquesat fins a l'extinció dels senyorius en el segle xix.
# Tunguska Pedregós

El riu Tunguska Pedregós (rus: Подка́менная Тунгу́ска, Podkàmennaia Tunguska; literalment, «Tunguska sota les pedres»), també anomenat Tunguska Mitjà, és un afluent del riu Ienissei i es troba a Sibèria, Rússia. La seva llargada total és de 1.865 km i la seva conca de drenatge abasta 240.000 km²
El nom d'aquest riu deriva del fet que en diversos trams flueix de forma subterrània, sota camps de còdols. En aquesta regió l'any 1908 va tenir lloc l'anomenat Esdeveniment de Tunguska, una gran explosió causada probablement per un petit asteroide, un meteorit o fins i tot un cometa.
Administrativament, el riu discorre íntegrament pel krai de Krasnoiarsk de la Federació Russa, encara que neix a l'óblast d'Irkutsk a la confluència dels rius Katanga i Tetere.
El riu Tunguska Pedregós discorre primer en direcció nord, fins a arribar a Vanavara, on fa un gir i es dirigeix cap a l'oest. Passa por Txamba, Oskoba Solzavod, Miriuga i Taimba. Aquí gira cap al nord-oest, passant per Stalino, Ust-Kamo (on rep per l'esquerra els rius Kamo), Kuiumba i Turama. Després, poc abans de Baikit, rep per la dreta el riu Txunia. Segueix el seu curs, cada vegada més en direcció oest, passant per Poligus, i prop de Burni descriu un ampli revolt cap al nord, en el qual passa per Kuzmovka i Kukui. En el seu tram final, després de passar per Sulomai, aborda, per l'extrem septentrional dels Alts del Ienissei, el curs baix del riu Ienissei per la seva esquerra, prop de la localitat que li dona nom, Podkàmennaia Tunguska i no gaire lluny del poble de Bor.
La zona de la seva conca està molt poc poblada, amb unes poques desenes de milers de persones. El riu resta glaçat d'octubre a maig. A l'estiu és navegable 571 km, fins Baikit.

## Hidrografia

Aquest riu té un cabal hidràulic mitjà a la desembocadura, de 1.750 m³/s, el cabal varia entre un mínim de 3-15 m³/s a l'hivern a un màxim d'estiu que pot arribar a 35.000 m³/s, quan provoca extenses inundacions.
Cabals del Tunguska Pedregós (mesos de maig i juny) :
| Mesurament | Distància a la desembocadura (en km) | Mínim | Màxim | Mitjana |
| Sulomai | 73 | 285 | 7.104 | 1.808 |
| Kuzmovka | 209 | 227 | 6.608 | 1.587 |
| Baikit | 571 | 103 | 4.961 | 974 |
| Ust-Kamo | 757 | 36 | 1.812 | 347 |
| Txemdal | 1.375 | 11 | 566 | 106 |

## Notes

* ↑ Presos de R-ArcticNET, vegeu Tunguska, en estacions 6612, 6613, 6614 i 6615, disponible a: http://rims.unh.edu/data/station/list.cgi?col=1.

## Referències

* Istituto Geografico De Agostini. Enciclopedia geografica, edizione speciale per il Corriere della Sera, vol. 6. RCS Quotidiani s.p.a., Milano, 2005. ISSN 1824-9280.
* Istituto Geografico De Agostini. Grande atlante geografico del mondo, edizione speciale per il Corriere della Sera. Milano, 1995.

## Enllaços externs

* (en rus) Gran Enciclopedia Soviética.
* (en rus) Mir Slovarej.
# Horn Lake

Horn Lake és una població dels Estats Units a l'estat de Mississipi. Segons el cens del United States Census 2007 estimate tenia 24.133 habitants.

## Demografia

Segons el cens del 2000, Horn Lake tenia 14.099 habitants, 4.934 habitatges, i 3.754 famílies. La densitat de població era de 751,9 habitants per km².
Dels 4.934 habitatges en un 47,3% hi vivien nens de menys de 18 anys, en un 54,1% hi vivien parelles casades, en un 15,9% dones solteres, i en un 23,9% no eren unitats familiars. En el 18,1% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,22.
Per edats la població es repartia de la següent manera: un 32,6% tenia menys de 18 anys, un 10,1% entre 18 i 24, un 36,5% entre 25 i 44, un 16,1% de 45 a 60 i un 4,8% 65 anys o més.
L'edat mediana era de 29 anys. Per cada 100 dones de 18 o més anys hi havia 93,4 homes.
La renda mediana per habitatge era de 40.396$ i la renda mediana per família de 43.495$. Els homes tenien una renda mediana de 32.595$ mentre que les dones 25.045$. La renda per capita de la població era de 17.183$. Entorn del 6,1% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Horn Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Horn Lake». American Fact Finder. Oficina del Cens dels Estats Units, 12-01-2010.
# NGC 7319

NGC 7319 és una galàxia espiral barrada pertanyent al Quintet d'Stephan situada en la direcció de la constel·lació del Pegàs. Posseeix una magnitud aparent de 13,3, una declinació de +33º 58' 33" i una ascensió recta de 22 hores, 36 minuts i 3,5 segons.

## Referències

* ↑ Afirmat a: SIMBAD.
* ↑ Michael Koss «Host galaxy properties of the Swift BAT ultra hard X-ray selected active galactic nucleus» (en anglès). Astrophysical Journal, 2, 07-09-2011, pàg. 57. DOI: 10.1088/0004-637X/739/2/57.
* ↑ William C. Keel «Seyfert galaxies with companions : orbital and kinematic clues to AGN triggering». Astronomical Journal, 1996, pàg. 696–711. DOI: 10.1086/117816.
* ↑ «A catalogue of quasars and active nuclei: 13th edition» (en anglès). Astronomy and Astrophysics, 01-07-2010, pàg. 10–10. DOI: 10.1051/0004-6361/201014188.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Satya Gontcho A Gontcho «The eleventh and twelfth data releases of the Sloan Digital Sky Survey: final data from SDSS-III». The Astrophysical Journal Supplement Series, 1, 27-07-2015, pàg. 12. DOI: 10.1088/0067-0049/219/1/12.
# Districte de la Borsa de Diamants

El Districte de la Borsa de Diamants (en hebreu: בורסת היהלומים הישראלית) és un barri de la ciutat israeliana de Ramat Gan. Està situat a la vora de l'Autovia Ayalon, que separa a Ramat Gan de Tel-Aviv. El districte està situat en el cor de la indústria del diamant israelià, així com en el major centre de negocis del país. L'edifici de la Borsa de Diamants està format per quatre edificis units per ponts: la Torre Maccabi, la Torre Shimshon, la Torre Noam, i la Torre Diamant, que constitueixen el mercat més gran d'intercanvi de diamants del món, el centre de la Borsa de Diamants. En el mateix districte podem trobar diversos edificis d'importància. La Torre Moshe Aviv és l'edifici més alt d'Israel amb els seus 244 metres d'altura. Davant, la Torre Elite està encara en construcció, s'espera que sigui igual o superior en alçada. El Leonardo City Tower és un dels hotels que es troben en el districte, mentre que els altres edificis destacables són la Torre Ayalon y i la casa d'esports de Gibor.

## Enllaços externs

* israel-diamonds.com/ (anglès)
* isde.co.il/ (hebreu) (anglès)
# Nombre positiu

Sistema de nombres en matemàtiques :
Un nombre real n és positiu si i només si és més gran que 0, és a dir, quan ni forma part del conjunt dels nombres negatius ni és 0. Sempre que es consideri el nombre 0 un nombre neutre.
No hi ha un acord general sobre si incloure o no el nombre 0 dins del conjunt dels nombres positius. En cas d'incloure'l, la definició seria lleugerament diferent, tindríem que un nombre real és positiu si i només si és més gran o igual a 0. Si ens volem referir als nombres positius no nuls (excloent el 0) haurem de precisar anomenant-los nombres estrictament positius.
La gràfica següent mostra la recta dels nombres enters. S'hi veu com el 0 separa els positius dels negatius.

## Notació de conjunts

* Els nombres enters positius s'anoten habitualment $\mathbb {Z} _{+}$ o $\mathbf {Z} _{+}$, sent els enters estrictament positius anotats $\mathbb {Z} _{+}^{*}$ o $\mathbf {Z} _{+}^{*}$
* Els nombres racionals positius s'anoten habitualment $\mathbb {Q} _{+}$ o $\mathbf {Q} _{+}$, sent els racionals estrictament positius anotats $\mathbb {Q} _{+}^{*}$ o $\mathbf {Q} _{+}^{*}$.
* Els nombres reals positius s'anoten habitualment $\mathbb {R} _{+}$ o $\mathbf {R} _{+}$, sent els reals estrictament positius anotats $\mathbb {R} _{+}^{*}$ o $\mathbf {R} _{+}^{*}$.

## Propietats

* La suma de dos nombre positius és sempre un nombre positiu.
* La suma d'un nombre positiu amb un d'estrictament positiu és sempre un nombre estrictament positiu.
* La diferència de dos nombres positius diferents pot ser positiva o negativa.
* El producte de dos nombres positius és sempre un nombre positiu.
* El producte entre dos nombre estrictament positius és sempre un nombre estrictament positiu.
* El producte d'un nombre positiu i un nombre estrictament positiu és un nombre positiu, però pot no ser estrictament positiu si el primer factor és nul.
* L'invers d'un nombre estrictament positiu és sempre un nombre estrictament positiu.
* El quocient entre un nombre positiu i un d'estrictament positiu sempre és positiu.
* El quocient de dos nombres estrictament positius és sempre un nombre estrictament positiu.
* Un nombre és inferior o igual a un altre si i només si la diferència entre el segon i el primer és positiva.
* Un nombre és estrictament inferior a un altre si i només si la diferència entre el segon i el primer és estrictament positiva.
* Si es multiplica una inequació per un nombre positiu, el signe de la inequació no canvia.

## Referències

* ↑ http://mathworld.wolfram.com/NaturalNumber.html

## Enllaços externs

* Math league website discussion of positive numbers Arxivat 2006-11-09 a Wayback Machine.